Covid-19: Só lyk die regering se inentingstelsel | Maroela Media
Die elektroniese stelsel sal die regering help om die entstowwe te monitor (Foto: Brett Sayles/Pexels via ANA)
Die regering is besig om 'n elektroniese stelsel te ontwikkel om te help met die bestuur van die Covid-19-entstof.
Volgens Anban Pillay, die adjunk-direkteur-generaal van die departement van gesondheid, sal hierdie stelsel die regering help om die doeltreffendheid van die entstof, die opname en verspreiding daarvan en die beplanning en veiligheidsmonitering daarby betrokke, te bestuur.
Die DA het Maandag aangekondig hulle oorweeg regsaksie weens die regering se gebrekkige inligting oor hoe presies entstowwe verkry, geberg en versprei sal word.
Pillay, 'n lid van die Suid-Afrikaanse Covid-19- ministeriële advieskomitee oor entstowwe, het gesê dat die stelsel vroeg in Februarie saam met die entstof uitgerol sal word.
"Die stelsel sal inligting van die pasiënt insamel, soos demografie, die entstof wat toegedien is, die aantal dosisse wat geneem is, waar die pasiënt ingeënt is en 'n rekord van die inenting wat aan individue uitgereik is," sê Pillay.
Die entstowwe sal ook nagespoor word met behulp van strepieskodeskandering. Wanneer entstowwe klaar toegedien is, sal die houers veilig vernietig word. "Namate entstowwe kommersiële markte reg oor die wêreld begin tref, ontstaan daar ook 'n swart mark. Daarom het die departement van gesondheid gesê dat hulle die entstowwe op 'n 'sentrale plek' gaan stoor om diefstal te voorkom.
"Hierdie besluit volg nadat die departement deur ander lande gewaarsku is, aangesien entstowwe 'n baie gesogte produk is."
Vroeër vanjaar het dr. Zweli Mkhize, minister van gesondheid, gesê dat Suid-Afrika 1,5 miljoen dosisse van die Covid-19-entstof van die wêreld se grootste entstofvervaardiger, die Serum Institute of India (SII), ontvang het.
Die departement beplan om in die volgende 12 maande ongeveer 67% van die bevolking in te ent.
Die aantal positiewe Covid-19-gevalle in die land staan tans op 1 356 716, met 'n kumulatiewe dodetal van 38 288.
Die aantal nuwe gevalle daagliks begin geleidelik daal. Suid-Afrika het teen Dinsdagaand 9 780 nuwe gevalle van Covid-19 bevestig.
entstof koronavirus Wêreldgesondheidsorganisasie Zweli Mkhize
Sjoe 101 000 mense per dag vir die volgende 365 dae. Ek dink die DA vra die regte vrae as hulle wil weet hoe ons dit gaan regkry. As ek kyk na die spoed waarmee toetse gedoen word en uitslae gegee word, en die gesondheidswerkers het baie ander pasiente wat hulle na moet omsien, is ek nie so seker dit is haalbaar nie.
Stelsel moes al laas jaar ontwikkel gewees het, dan was hulle pro-aktief.
Kyk as julle nou wil diefstal, bedrog en korrupsie wil sien wat staatskaping soos kinder speletjies gaan laat lyk, is dit nou aan die kom. Die ANC gaan nou party hou met ons belasting geld en hulle eie mense gaan op n streep dood gaan agv selfsug en afguns. Besigehede gaan sluit en honderde duisende mense gaan op straat sit sonder inkomste.
Mmmmm???? Hoekom dink ek nou aan ene Zuma en sy somme? Seventi one bieljinhn ant hundrit en one ninetien…seker maar hoe die ANC somme maak?
Kan hulle asseblief op hou praat en dit begin doen? Mense gaan dood. Ons gesondheidswerkers is siek. KOM AAN DIE WERK